मायापुर
मायापुर भारत के पश्चिम बंगाल राज्य के नदिया ज़िले में स्थित एक नगर है। यह गंगा नदी के किनारे, उसके जलंगी नदी से संगम के बिंदु पर बसा हुआ एक छोटा सा शहर है। मायापुर नवद्वीप के निकट है और कोलकाता से १३० कि॰मी॰ उत्तर में स्थित है। यह हिन्दू धर्म के गौड़ीय वैष्णव सम्प्रदाय के लिए अति पावन स्थल है। यहां उनके प्रवर्तक श्री चैतन्य महाप्रभु का जन्म हुआ था। इन्हें श्री कृष्ण एवं श्री राधा का अवतार माना जाता है। यहां लाखों श्रद्धालु तीर्थयात्री प्रत्येक वर्ष दशनों हेतु आते हैं। यहां इस्कॉन समाज का बनवाया एक मंदिर भी है। इसे इस्कॉन मंदिर, मायापुर कहते हैं।